**Raspisivač konkursa: Mall of Montenegro**

**Colliers International**

Adresa: Ulica Serdara Jola Piletica 8/1 | Podgorica , 81 000 | Montenegro

Tel: + 382 20 625 314

Web: [www.colliers.com](http://www.colliers.com)

E-mail: Dobrica.Savic@colliers.com

**Saradnja i koordinacija: UNIVERZITET CRNE GORE**

**ARHITEKTONSKI FAKULTET**

Adresa: 81000 Podgorica, Džordža Vašingtona bb, Crna Gora

Tel: +382 20 269 134, 269 262;

fax: +382 20 269 317

Web: www.arhitektura.ac.me

E-mail: arhitektura@ac.me

MALL OF MONTENEGRO – Podgorica. U okviru saradnje između Mall of Montengro i Arhitektonskog fakulteta u Podgorici raspisan je anonimni studentski:


**KONKURS**

**ZA IDEJNI PROJEKAT ARHITEKTONSKO OBLIKOVNOG I ENTERIJERSKOG RJEŠENJA ZA ATRIJALNI/HOLSKI PROSTOR U PRIZEMLJU TRŽNOG CENTRA MALL OF MONTENEGRO.**

**1. PREDMET KONKURSA**

Predmet konkursa je izrada idejnog projekta arhitektonsko oblikovnog i enterijerskog rješenja glavnog hola u prizemlju tržnog centra Mall of Montenegro.

Postojeća organizacija predmetnog prostora nije realizovana na pravi način, i ne funkcioniše u punom smislu, što povlači brojne druge probleme koji su očigledni čak i na prvi susret sa holom. Ulazna partija u projektanstskom smislu nije u najboljoj vezi sa holskim prostorom, koji u sadašnjoj organizaciji ima kafeteriju koja zauzima dominatnu poziciju, i blokira mogućnost drugih aktivnosti, koja se podrazumijevaju u okviru tržnog centra. Stepeništa su netipično locirana, i vrlo često zbunjujuća u korisničkom smislu, te ih je prilikom intervencije potrebno kontekstualizovati u rješenje.



*Prostor za intervenciju*

Zadatak obuhvata redizajn ili potpuno novi koncept holskog prostora definisanog projektnim zadatkom, pri čemu je na zahtjev investitora, neophodno uvažiti postojanje kafeterije u kapacitetu od 20 do 100 sjedećih mjesta. Potrebno je organizovati nove sadržaje, a jedan od zahtjeva investitora je i organizovanje platoa - bine, koja bi se nalazila na visočijem nivou od nivoa postojeće kafeterije, i koja može poslužiti kao scena za koncerete, plesne grupe i slično, i na taj način bude saglediva iz kafeterije i sa ostalih etaža.Novi, redizajnirani prostor treba da je dobro uočljiv i prepoznatljiv, u skladu sa karakteristikama tržnog centra, i da novom unutrašnjom organizacijom poboljša postojeću funkciju, u smislu komunikacije između svih zona tržnog centra i trga, kao i da je pristupačan i razvijen u jednom ili više nivoa.



*Fotografija – pogled na prostor za intervenciju*

Predloženim rješenjem potrebno je definisati primarne elemente – postojeće zidove, podove i plafone sa sistemima funkcionalnog i posebnog osvjetljenja, kao i uvođenjem novih funkcionalnih prostora, sa akcentom na mogućnosti multifunkcionalnosti i transformacije. Unutrašnji prostor hola novim rješenjem treba da ostvari estetsko i likovno jedinstvo, da ima atmosferu i da je aktivan i stimulativan. Svi elemti moraju biti mobilni, i ne smiju biti urađeni od čvrste građe.

Nastojati da svi elementi upotrebnog predmeta koji organizuju unutrašnji prostor budu montažno-demontažni kako bi unutrašnji prostor promjenom njihove dispozicije mogao dobiti novi izgled. Voditi računa o primijenjenim materijalima, njihovoj boji i naročito o njihovoj finalnoj obradi - lako održavanje.



*Fotografija – pogled na prostor za intervenciju*

**2. MOGUĆNOSTI KREACIJE**

Idejni projekat hola moguće je kreirati u pravcu savremenih tendencija po kojima se projektuju svjetski tržni centri.

**3. CILJ KONKURSA**

Konkurs se raspisuje sa ciljem da se dođe do odgovarajućeg i kvalitetno oblikovnog - enterijerskog - unutrašnjeg rješenja za holski prostor tržnog centra Mall of Montenegro. Nivo obrade idejnog projekta koji je predmet ovog konkursa omogućio bi autoru izabranog rješenja u prvoj fazi kontakte sa zainteresovanim proizvođačima i potencijalnim investitorima a kasnije za dalji rad na projektnoj dokumentaciji, na izradi glavnog i izvođačkog projekta.

**4. TIP KONKURSA I PRAVO UČEŠĆA**

Konkurs je studentski, anoniman i javan. Pravo učešća na konkursu imaju svi studenti Arhitektonskog fakulteta u Podgorici (studenti osnovnih, specijalističkih i magistarskih studija). Studenti mogu raditi konkurs samostalno ili u timu**.** Studenti u okviru jedne grupe mogu biti sa različitih studijskih godina.

**5. ŽIRI KONKURSA**

- Omer Dogru – Gintašmont izvršni direktor – *sekretar žirija*

- Doc.dr Dragan Komatina – prodekan za nastavu, Arhitektonski fakultet, Podgorica – *predsjednik komisije*

- MSc Ema Alihodžić – saradnik u nastavi, Arhitektonski fakultet, Podgorica; *član komisije*

- Dobrica Savic – Colliers international – marketing menadzer mall-a -*član komisije*

**6. KRITERIJUMI ZA OCJENJIVANJE:**

- Originalnost i kvalitet koncepta

- Funksionalnost prostora / poseban akcenat na novim funkcijama koje bi povećale nivo komunikativnosti postojećeg prostora, po vertikali i horizontali / odnos sa spoljnim prostorom-trgom/ fleksibilnost prostora

- Oblikovnost enterijerskog rješenja zadatog prostora

- Održivost koncepta – inovativnost u dijelu ekološke održivosti

- Vrijeme i troškovi realizacije

**7. SADRŽAJ KONKURSNOG ELABORATA**

7.1. Grafički prilozi:

*Sadržaj:*

Enterijerski planovi - koloristička prezentacija svih priloga R 1 : 50 / R 1:100

- Osnova – širi zahvat / kontaktne zone, veze, komunikacija sa ostalim prostorima Mall-a

- osnova poda sa dispozicijom opreme i opisima

- osnova plafona sa dispozicijom rasvjete,

- izgledi zidova sa opisima

- karakteristični presjeci

- perspektivni prikazi 3D

- mogućnost transformacije prostora/ multifunkcionalnost prostora

Svi grafički prilozi moraju biti prikazani na horizontalnim listovima formata **50x70cm** na jačoj hartiji u fascikli tvrdog poveza u vidu mini tabli. U gornjem desnom uglu naznačiti šifru a u donjem desnom uglu numeraciju priloga/ font Times New Roman, size 14 Bold /.

7.2. Tekstualni prilozi:

Tehničko obrazloženje uz idejni projekat i za arhitekturu i za enterijer sa projektantskom procjenom cijene koštanja intervencije po m² za gradnju i unutrašnje urđenje sa kompletnim opremanjem hola na dva lista formata A4/ font Times New Roman, size 12, povezivanje listova vertikalno /.

7.3. Ostali prilozi:

1. Kompletan elaborat mora biti prezentiran i dostavljen na CD-ROM-u, u PDF formatu, a svaki fajl treba da započne šifrom. Sve grafičke priloge je neophodno snimiti u rezoluciji minimum 300dpi u CMYK sistemu. Na CD-u je takođe neophodno napisati šifru.

2. U zatvorenoj bijeloj koverti sa natpisom “Autor šifre”, priložiti: ime i prezime autora, adresu, broj telefona, e-mail, broj računa i naziv banke.

3. U zatvorenoj bijeloj koverti sa natpisom “Izjava autora”, priložiti: potpisanu izjavu da je projekat originalno autorsko djelo.

4. U zatvorenoj bijeloj koverti sa natpisom “Adresa za povraćaj” priložiti: adresu na koju raspisivač može povratiti radove.

Omot konkursnog materijala je bijele boje i treba da sadrži naziv konkursa: ''Idejno arhitektonsko rješenje holskog prostora Mall of Montenegro'', kao i šifru u gornjem desnom uglu.

Zaštita anonimnosti. Materijal je neophodno označiti identifikacionim kodom-šifrom, i to svaki list pojedinačno, u gornjem desnom uglu. Šifra treba da sadrži maksimum 6 karaktera. Šifru je neophodno postaviti i na cd-u, kao i na omotu konkursnog materijala. U slučaju povrede anonimnosti, na bilo koji način, učesnici će biti eliminisani. Pristigli radovi ne smiju biti otvarani prije finalnog zasijedanja žirija.

**8. DINAMIKA KONKURSNIH AKTIVNOSTI**

Kalendar konkursa:

Objava konkursa **27.05.2013.**

Rok za predaja konkursa **10.07.2013.**

Proglašenje pobjednika **10.08.2013.**

Izložba radova – Mall of Montenegro **10.07.2013.**

Učesnici konkursa moraju radove dostaviti najkasnije do 10. jula 2013. do 15h, na adresu raspisivača konkursa. Radovi koji su poslati poštom moraju imati poštanski pečat sa datumom i vremenom predaje, kao i ime i prezime pošiljaoca ( ne autora ), sa punom adresom.

Rezultati konkursa biće saopšteni 10. avgusta 2013. Raspisivač konkursa će u svojim prostorijama prirediti izložbu nagrađenih radova.

**10. NAGRADE**

• Prva nagrada……………………………………. 400,00 EURA

• Druga nagrada………………………………… Dvije povratne karte za Istanbul

• Treća nagrada……………………………………150,00 EURA

**11. AUTORSKA PRAVA**

Autori nagrađenih idejnih projekata, zadržavaju sva autorska prava, a saradnja na mogućoj daljoj razradi projektne dokumentacije, direktno će biti regulisana u neposrednom dogovoru sa raspisivačem konkursa i potencijalnim investitorima. Po završetku konkursa projekat se stavlja na raspolaganje i realizaciju bez nadoknade od strane autora.